אחרי קיץ עצום שבו כבשה יחד עם רמי קלינשטיין את הבמות הגדולות ברחבי הארץ, כולל שלוש הופעות באמפי קיסריה, היכלי התרבות, אמפי קריית מוצקין, לייב- פארק ראשון לציון ועוד, חוזרת קרן פלס, מהיוצרות המוערכות והמצליחות של העשור האחרון, למספר מצומצם של הופעות אינטימיות, רק היא והפסנתר, במופע חשוף וקרוב מתמיד.
במופע ״לבד על הפסנתר״, מבצעת פלס את מיטב שיריה מאלבומיה המצליחים, לצד להיטים שכתבה לאחרים ושירים שהיא אוהבת במיוחד. כולם בגרסתם הראשונית – כפי שנכתבו במקור, רק היא לבדה עם פסנתר.
כמו בכל הופעותיה, משתפת קרן את הקהל בסיפורים שמאחורי השירים ובאנקדוטות משעשעות מחייה.
מהביקורות: "פרפורמרית ממדרגה ראשונה! אצל פלס מתגלים כל המרכיבים שעושים מכישרון הצלחה גדולה"